《春云怨 泛舟过显德寺逢友人同坐僧寮茶话》
清代·陈维崧

春山六幅。和山前春水，朝来齐绿。指点前村古寺，隔水经幡烟际矗。

竟买蜻蜓，斜穿略彴，摇皱溪梢一痕玉。隐隐钟声，迢迢僧语，风亚半墙竹。

遥青媚寺添幽独。意中人恰到，吟情倍足。小院松涛又将熟。

笑向空王，十载尘襟，一时尽沐。斜日归庄，落红成陈，依旧閒愁万斛。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。